Държавен вестник, бр. 94, 2016 г., стр. 81

БРОЙ  94	
Д Ъ Р Ж А В Е Н  В Е С Т Н И К 	
СТР.  81  
14. При промяна на данните, вписани в ре­
гистрационния формуляр, лицето е длъжно да 
отрази промените в 7-дневен срок от тяхното 
настъпване. Промяната на данни в регистрацията 
се извършва чрез редактиране на регистрацион­
ния формуляр. Потвърждение на извършената 
редакция се изпраща по електронна поща на 
адреса, посочен в регистрационния формуляр. 
В случаите на промяна на упълномощаването 
допълнително се предоставя и пълномощно. Пъл­
номощното трябва да бъде с нотариална заверка 
на подписите единствено когато физическо лице 
представлява друго физическо лице.
15. Регистрацията за подаване на информация 
по електронен път се прекратява в следните случаи: 
•	 по искане на лицето;
• 	когато лицето не изпълнява процедурите 
и правилата за подаване на информация 
по електронен път;
•	 незабавно след като бъдат информирани 
за обезсилване на EORI номера. 
16. При прекратяване на регистрацията на ли­
цето се изпраща съобщение на електронна поща 
на адреса, посочен във формуляра за регистрация.
Тази заповед влиза в сила от датата на обна­
родването є в „Държавен вестник“.
Директор: 
Р. Димитрова
Приложение № 1 
към т. I.9.4 
Технически изисквания към икономическите 
оператори
1. Въведение
Това приложение определя изискванията за соф- 
туерна, хардуерна и комуникационна обезпеченост 
на икономическите оператори, желаещи да подават 
митнически документи по електронен път.
2. Регистрация на икономическите оператори
Икономическите оператори, които желаят да 
осъществяват електронен обмен на данни с митни­
ческата информационна система, трябва да бъдат 
предварително регистрирани в системата.
3. Архитектура и технически изисквания
3.1. Архитектура на обмена на данни 
Архитектурата на възможните варианти за елек­
тронен обмен на данни схематично е представена 
на илюстрацията.
3.2. Софтуерни и хардуерни изисквания за реа­
лизиране на обмен на данни с информационните 
системи на АМ.
3.2.1. Изисквания за използването на електрон­
ния портал 
За правилното визуализиране и функциониране 
на електронния портал на Агенция „Митници“ и 
работното пространство на икономическия опера­
тор се изисква използването на един от следните 
браузъри:
• Internet Explorer 9 и следващи версии;
• Chrome актуална версия;
• Firefox 38.2 и следващи версии, 
както и поддръжка на Java 1.8 и следващи версии, 
Javascript и cookies.
Поддържани потребителски операционни сис­
теми:
• Windows 32/64 bit., Linux 32/64 bit., OSx.
Работната станция трябва да е снабдена с четец 
за смарткарти, съвместим с използваните носите­
ли от регистрираните по ЗЕДЕП доставчици на 
удостоверителни услуги, както и с необходимия за 
функционирането му софтуер.
3.2.2. Изисквания за използване на връзка от 
тип „система-система“
Информационната система на икономическия 
оператор трябва да дава възможност за непрекъснат 
обмен на XML съобщения, подписани с валиден 
универсален електронен подпис, предварително 
регистриран от икономическия оператор.
Обменът се осъществява посредством протокол 
WSDL през TCP/IP мрежа.
Не се допуска обмен на данни в явен (некрип­
тиран) вид.
Икономическият оператор осигурява и кон­
фигурира в своя мрежов възел маршрутизатор за 
криптирани връзки (VPN маршрутизатор). Техничес­
ките параметри на криптираната връзка с Агенция 
„Митници“ (протоколи, ключове и др.) се предос­
тавят на икономическия оператор по електронна 
поща след попълване на данните за връзка от тип 
„система-система“ в регистрационния формуляр.
3.3. Изисквания към телекомуникационното 
оборудване при използване на връзка от тип „сис­
тема-система“ през интернет
При обмен на данни чрез връзка от тип „сис­
тема-система“, изградена през интернет, сървърът/
сървърите на информационната система на икономи­
ческия оператор трябва да използват предварително 
декларирани и съгласувани с Агенция „Митници“ 
IP адреси. Същото правило важи и за външния IP 
адрес на VPN маршрутизатора на икономическия 
оператор.
Приложение № 2 
към т. I.9.6
Процедура за провеждане на тестове
1. Въведение
Това приложение описва организацията и на­
чина за провеждане на тестове за съвместимост 
между автоматизираните информационни системи 
на икономическите оператори и митническите 
информационни системи.
Тестовете за съвместимост се провеждат с цел 
отстраняване на възможни софтуерни и телеко­
муникационни проблеми, проблеми, свързани с 
бизнес логиката на информационните системи на 
икономическите оператори, както и несъответствия 
с изискванията за сигурност на Агенция „Митници“.